मुंबई. बॉलीवुड की धक-धक गर्ल माधुरी दीक्षित एक बार फिर अपने मुजरे पर दर्शकों को फिदा करने के लिए तैयार हैं। विशाल भारद्वाज की फिल्म ‘डेढ़ इश्किया’ में नसीरूद्दीन शाह के साथ रोमांस कर रहीं माधुरी दीक्षित का कहना है कि फिल्म के कुछ दृश्य इतने खास हैं कि उन्हें शूट करते वक्त वे खुद भी शरमा गई थीं। माधुरी का कहना है कि हालांकि, नसीरुद्दीन शाह के साथ काम करने में उन्हें कोई परेशानी महसूस नहीं हुई लेकिन उनके साथ अंतरंग सीनफिल्माते वक्त वह खुद ही लजा गईं।